cyanic-selkie/wikianc huggingface dataset:
Perliit
Perliidi vastupidavus
1994. aastal sooritasid Urashima T ja Nishida S väsimuspragude tekkimise uurimiseks raudtee siledate pinnaproovide keerutus- ja painutusväsimusteste. Eesmärk oli avastada, kuidas lamellperliidi mikrostruktuuri suund mõjutab raudteerööpa terases väsimusest tingitud pragunemise algamist. Staatilised tõmbekatsed viidi läbi toatemperatuuril, surveseadeldise kiirus oli 0,5 mm/s. Kogutüve mõõdeti ekstensomeetriga, väsimustesti jaoks kasutati pöörlevat painutusmasinat. Katse sagedused olid 30 Hz. Avastati, et perliitteras oli kõvemaks muutunud, aga teatud punktis tekkis lõpuks mõra. Väsimuspiir perliitterasele arvutatakse põhimõttega, et nõrgim koht esineb praona, kui rakendada staatilist jõudu. Sileda pinnaproovi prognoositud väsimuspiirid katsematerjalitel olid vastavalt 432 MPa, 362 MPa ja 437 MPa. Tegelik väsimuspiir oli vastavalt 510 MPa, 400 MPa ja 480 MPa ehk 9–15% suurem kui eeldatud. Materjalivalikul peetakse vajalikuks arvesse võtta, et perliitterasel esineb defekte, sest purunemine algab varakult koormust rakendades.
Greip (kuu)
Greip (ka Saturn LI, esmane tähis S/2006 S 4) on üks Saturni teadaolevast 62 kuust. Selle avastasid Scott S. Sheppard, David C. Jewitt, Jan Kleyna ja Brian G. Marsden, kes teatasid selle kuu olemasolust 26. juunil 2006. Andmed põhinesid 2006. aasta 5. jaanuarist kuni 1. maini tehtud vaatlustel.
Greip on umbes 6-kilomeetrise diameetriga. Ühe tiiru tegemiseks ümber Saturni kulub tal 937,14 ööpäeva. Tema orbiidi keskmine pikem pooltelg on 18 457 000 km. Orbiidi kalle ekliptika suhtes on 174,8° ja ekstsentrilisus on 0,3146. Ta tiirleb ümber Saturni selle pöörlemisele vastupidises suunas (retrograadne orbiit).
Saturni kuu Greip on saanud nime mitte tsitruselise greibi, vaid Skandinaavia mütoloogiasse kuuluva naishiiu Greipi järgi.
90 eKr
90. aasta eKr ehk ab urbe condita DCLXIV (664).
Solova järv
Solova järv (ka Vaaksaare tiik) on järv Võru maakonnas Setomaa vallas Kiislova külas. Veekogu pindala on 0,9 ha. Veekogu kaldajoone pikkus on 626 m.
Juta Ott
Juta Ott (9. november 1919 – 10. aprill 2007) oli eesti õpetaja.
Ta lõpetas Tallinna Muusikakooli.
Ta töötas algklasside õpetajana Tallinna 7. Keskkooli, hiljem õpetajana Tallinna 52. Keskkoolis ja Tallinna 3. Logopeediakoolis.
Ta on maetud Tallinna Metsakalmistule.
Isiklikku
Tema abikaasa Roman Ott oli keemik.
Tasandiline graaf
Tasandiline graaf ehk planaarne graaf on graaf, mida on võimalik tasandile joonistada nii, et tema servad väljaspool tippe ei lõikuks.
Tasandisust ehk planaarsust on võimalik mitmel viisil ka rangelt defineerida.
Tasandilise graafi tippude ümberpaigutamisega võib seda kujutada ka mittetasandilisena. Graafi tasandilisuse tingimused on esitatud Kuratovski, Pontrjagini-Kuratovski ja Wagneri teoreemide näol.
Veikko Huuskonen
Veikko Huuskonen (8. veebruar 1910 Helsingi – 3. juuni 1973 Helsingi) oli Soome poksija.
Huuskonen oli viiekordne Soome meister kukk-kaalus (kuni 118 naela ehk 53,5 kg) aastatel 1936–1937 ning 1939–1941. Ta osales kuus korda Eesti–Soome maavõistlustel, kus võitis oma kohtumised aastatel 1930, 1933 ja 1937–1938 ja kaotas oma kohtumise aastal 1931 ja 1935.
Huuskonen sai pronksmedali 5. Euroopa meistrivõistlustel 1937. aastal Milanos kukk-kaalus (kuni 118 naela ehk 53,5 kg).
Väike-Kareda – Köisi vald
Väike-Kareda – Köisi vald (saksa keeles Essensberg-Keis) oli vald Järvamaal Peetri kihelkonnas. Vald eksisteeris 1866–1892 ja siis liideti see vald Koigi vallaga.
91 eKr
91. aasta eKr ehk ab urbe condita DCLXIII (663).
Is This the Way to Amarillo
"Is This the Way to Amarillo" (hilisema pealkirjaga ja ka eesti keeles "Amarillo") on Neil Sedaka ja Howard Greenfieldi kirjutatud populaarne laul. Amarillo viitab sellenimelisele linnale Texases, laulu algne pealkiri oli aga "Is This the Way to Pensacola", mis viitas Florida linnale Pensacolale. Sedaka aga leidis, et Amarillo kõlab laulus paremini.
Kahe ameeriklase kirjutatud laul USA linna kohta anti aga esmalt välja hoopistükkis Euroopas. Suurbritannias plaadistas laulu Tony Christie ja see avaldati 1971. aasta novembris. Neil Sedaka enda esituses ilmus singel 1977. aastal pealkirja "Amarillo" all.
Lugu on hiljem esitanud paljud teised esitajad.
Eesti keeles on laulu laulnud Jaak Jürisson ja Toomapojad, Ahti Nurmis, samuti kuulus laul Tarmo Pihlapi repertuaari.
Peter Müller
Peter Müller (sündinud 6. oktoobril 1957) on Šveitsi endine mäesuusataja.
Ta võitis kiirlaskumises olümpiamängude hõbemedali 1984. aastal Sarajevos ja 1988. aastal Calgarys. Maailmameistrivõistlustel tuli ta 1987. aastal Crans-Montanas maailmameistriks ning 1985. aastal võitis Bormios ja 1989. aastal Vailis hõbemedali.
Aastatel 1979, 1980 ja 1982 võitis ta kiirlaskumise maailma karika. Ta võitis kokku 24 maailma karikasarja etappi.
Nachumsiedlung
Nachumsiedlung ehk järelümberasumine oli 1941. aasta kevad-talvel korraldatud päästeoperatsioon Nõukogude Liidu poolt okupeeritud Eestisse ja Lätisse jäänud inimeste evakueerimiseks.
Nachumsiedlung 'i aluseks oli Saksamaa ja Nõukogude Liidu vahel sõlmitud kokkulepe. Sellega oli võimalik punase terrori eest päästa isikuid, kes ei olnud Eestist ja Lätist lahkunud 1939. aastal toimunud Umsiedlungi käigus. Oluline ei olnud evakueeritavate sakslus vaid püüe päästa bolševike käest võimalikult palju inimesi. Kuna leping oli sõlmitud Nõukogude Liiduga, ei olnud evakueerumise eeltingimuseks Eesti või Läti kodakondsusest loobumine ja nii säilitasid evakueeritavad de jure oma kodakondsuse. Pärast Eesti annekteerimist NSV Liidu poolt sõlmiti leping, mis nägi NSV Liidu ja Saksamaa vahel majanduslikke tehinguid ja maksete tasaarvestust, mis tähendas seda, et NSV Liit osaliselt ka maksis ära Eestisse jäänud evakueeritavate varade eest kompensatsiooni ja Saksamaa võttis omakorda üle kohustuse kompenseerida Saksamaale saabunud ümberasujatele nendele ümberasumisega tekkinud kahjud. Pärast Eesti annekteerimist NSV Liidu poolt Eestist lahkus 10. jaanuaril 1941 Riias sõlmitud lepingu alusel Saksamaale järelümberasujatena veel umbes 7500 inimest; hinnanguliselt kuni 4000 neist olid mittesakslased, nende seas nii eestlasi kui ka venelasi.
Kasepuurlane
Kasepuurlane (Hylecoetus dermestoides) on mardikaliste seltsi kuuluv putukaliik.
Putukat on ka Eestis.
Väike-Kõpu vald
Väike-Kõpu vald (saksa keeles Klein-Köppo) oli vald Viljandimaal Kõpu kihelkonnas. Vald eksisteeris 1866–1899 ja siis liideti see vald Puiatu vallaga.
Antonin
Antonin venepärane on mehenimi.
2018. aasta seisuga oli see Eestis esinemissageduselt 2954. mehenimi. 1. jaanuari 2018 seisuga oli Eestis eesnimi Antonin 6 mehel.
Vinnemäe lump
Vinnemäe lump (ka Tserepi paisjärv) on järv Võru maakonnas Setomaa vallas Tserebi külas. Veekogu pindala on 0,5 ha. Veekogu kaldajoone pikkus on 399 m.
Tim Vickery
Tema viimane BBC-le kirjutatud artikkel ilmus aastal 2014. Vickery kirjutab väljaannetele World Soccer ja Sports Illustrated ning on hommikuprogrammi Redação SporTV analüütik. Alates 1994. aastast on elanud Brasiilias, praegu elab koos elukaaslase ja kahe kasutütrega Rio de Janeiros.
Noorus
Tim on pärit Hemel Hempsteadist Hertfordshire'i krahvkonnas. Pärast koolist lahkumist töötas Vickery mitmesugustes ametites: meesteriiete poe assistendi, lihttöölise, huumorikirjaniku, kontoriabilise ja teatrimänedžerina Brasiilia slummis. Seal tutvus ta mitmete rahvusvaheliste tegijatega, kelle mõjul ta brasiillaste jalgpallikirest nakatus.
1994. aastal lahkus Vickery Inglismaalt ja suundus pärast TEFL-i litsentsi saamist Brasiiliasse inglise keelt õpetama, kohaliku keelega tutvuma ning Brasiilia jalgpallikultuuri sukelduma. Lisaks TEFL-ist saadavale sissetulekule hakkas ta kirjutama artikleid Brasiilia jalgpallilehtedele.
Ajakirjandus
Vickery on tuntud tänu tööle Briti raadiosaates "World Football Phone-In", mis on eetris kord nädalas ning mille saatejuht on Dotun Adebayon. Saade on osa BBC Radio 5 Live programmist "Up All Night" ning on eetris laupäeva varahommikuti. Saates on Vickery hüüdnimedeks "Legendinho" ja "Vikipedia" tänu tema laialdastele teadmistele Brasiilia jalgpalli kohta.
Vickery esines koos Danny Dyeriga 2006. aasta Briti telesarjas "International Football Factories", mis oli Brasiilia jalgpallihuligaansust käsitlev dokumentaalsari.
2008. aastast alates on Vickery Brasiilia jalgpalli reporter raadio jutusaates "World Soccer Daily" ning jätkab oma rolli eelneva saate asendanud videopõhises jutusaates "World Football Daily". Alates 2011. aasta maist on ta avaldanud iganädalasi artikleid veebilehel Sambafoot.com. Aeg-ajalt esineb ta ka Brasiilia telekanali SporTV jalgpalli jutusaadetes.
Olivier Weber
pisi|Olivier Weber Afganistanis Olivier Weber (sündinud 12. juunil 1958 Montluçonis Prantsusmaal) on prantsuse kirjanik, dokumentaalfilmirežissöör ja diplomaat.
Tim Vickery
Isiklik elu
Vickery toetab inglise jalgpalliklubi Tottenham Hotspuri.
Vickery on väitnud, et on saanud suuresti inspiratsiooni Brian Glanville'i "vanast stiilist", kelle "rahvusvaheline teadlikkus" jäi talle alati silma. Lisaks on teda inspireerinud ka The Sunday Timesi Hugh McIlvanney oma "sotsiaalse teadlikkusega".
Väimela vald
Väimela vald (saksa keeles Waimel) oli vald Võrumaal Põlva kihelkonnas. Vald eksisteeris 1866–1892 ja siis liideti see vald Aleksandri vallaga.
Anatoli Martšenko
Anatoli Tihhonovitš Martšenko (vene keeles Анатолий Тихонович Марченко; 23. jaanuar 1938 Barabinsk, Novosibirski oblast – 8. detsember 1986 Tšistopol, Tatari ANSV) oli Nõukogude Liidu dissident, kirjanik ja inimõiguste aktivist.
Elukäik ja tegevus
Ta sündis 23. jaanuaril 1938 Barabinskis Novosibirski oblastis. Isa oli masinisti abi raudteel ja ema raudteejaama koristaja, mõlemad olid kirjaoskamatud. Pärast kaheksat aastat koolis käimist langes ta koolist välja ja siirdus komsomolilähetusega Novosibirski hüdroelektrijaama ehitusele, kus omandas puurimismeistri eriala. Hiljem töötas ta mitmes Siberi hüdroelektrijaamas, Tomski oblasti kaevandustes ja Karaganda elektrijaamas.
1958. aastal süüdistatuna osalemises massikakluses kohalike tööliste ja asumisele saadetud tšetšeenide vahel (tegelikult ta ei osalenud, miilits lihtsalt vahistas kõik ühiselamus viibijad) saadeti ta kaheks aastaks vangi Karaganda tööparanduslikku laagrisse (Karlag). Pärast aastast vangistust põgenes ta ebainimlike olude tõttu laagrist ja elas ligemale aasta ilma dokumentide ja kindla elukohata. Ta üritas Turkmeenia kaudu põgeneda Iraani, kuid peeti 29. oktoobril 1960 piirivööndis kinni ja pisteti Ašhabadi KGB eeluurimisvanglasse. 3. märtsil 1961 mõistis Turkmeeni NSV Ülemkohus ta süüdi kodumaa reetmises ja määras talle kuueaastase vabaduskaotuse. Istus vangis Mordvas poliitvangide laagrites ja Vladimiri linna vanglas, kus tutvus teiste poliitvangidega. Vanglas olles haigestus ta raskelt ja kaotas kuulmise. Olles kõigest kaheksaklassilise haridusega, haris ta ennast laagris, tutvudes vangi mõistetud dissidentidest intellektuaalidega.
1967. aastal kirjutas ta oma vanglamälestustest raamatu "Minu tunnistus" ("Mои показания"). Raamat levis samizdat 'i väljaandena juba samal 1967. aastal. Käsikiri toimetati välismaale, ning 1969. aastal ilmus ingliskeelne tõlge ("My Testimony"), mis leidis suurt vastukaja, tõestades läänemaailmale, et vangilaagrid eksisteerivad Nõukogude Liidus ka pärast Stalini surma. Raamat tõlgiti veel mitmesse keelde.
1968. aastal asus ta kirjutama avalikke kirju. 27. märtsil 1968 saatis ta avaliku kirja ajalehe Literaturnaja Gazeta peatoimetajale Aleksandr Tšakovskile, kes oli samal päeval avaldanud artikli, kus kurdeti, et dissidente toidetakse Nõukogude riigi kulul. Martšenko lükkas oma kirjas Tšakovski väited ümber, öeldes, et toiduportsjonid on minimaalsed ja et vangid teevad üle jõu käivat tööd. 17. aprillil saatis ta samateemalise avaliku kirja Nõukogude Punase Risti esimehele, NSV Liidu tervishoiuministrile, NSV Liidu Teaduste Akadeemia presidendile jmt juhtivale persoonile (nende hulgas ka kirjanikud Konstantin Simonov ja Jevgeni Jevtušenko). Oma kirjas kutsus ta neid üles nõudma poliitvangide olukorra avalikku uurimist. "Inimsusvastaste kuritegude lõpetamine on meie kodanikukohustus, inimliku südametunnistuse kohus. Kuritegu ei alga mitte krematooriumide suitsevate korstnate ega Magadanisse viidud vangide aurikutega. Kuritegevus algab kodaniku ükskõiksusega."
Jälgides sündmusi Tšehhoslovakkias (Praha kevad) kirjutas ta 26. juulil 1968 avaliku kirja paljudele ajakirjandusväljaannetele, kus ennustas, et Nõukogude Liit teeb Praha kevadele lõpu. Kaks päeva hiljem 28. juulil 1968 arreteeriti ta süüdistatuna passirežiimi rikkumises (elas Moskvas ilma sissekirjutuseta) ja saadeti Butõrka vanglasse. 21. augustil 1968 (samal päeval, mil Nõukogude Liit koos teiste Varssavi Lepingu Organisatsiooni liikmetega tungis Tšehhoslovakkiasse) mõistis Moskva Timirjazovi rajooni rahvakohus talle antud "kuriteo" eest maksimumkaristuse – aasta vabadusekaotust range režiimiga koloonias.
Ta saadeti vangilaagrisse Permi oblastis. Ta oleks pidanud vabanema juulis 1969, kuid enne seda esitati talle uus süüdistus "Nõukogude Liidu laimamises". Kohtuistung Martšenko üle toimus 22. augustil 1969 Permi oblastis asuva Nõrobi vangilaagri raamatukogu lugemissaalis. Teda süüdistati sellistes väljendustes nagu "Nõukogude Liit rikub teiste riikide suveräänsust ja Nõukogude väed saadeti tankidega Tšehhoslovakkiasse vabadust tooma", "NSV Liidus puudub demokraatia; sõna-, ajakirjandusvabadust ja loovust ei eksisteeri", Hiina-Nõukogude piiril toimunud sündmuste eest (märtsi algul 1969 toimus Ussuuri jõel asuva Damanski saare juures relvakokkupõrge Nõukogude Liidu ja Hiina vägede vahel) on süüdi Nõukogude Liit. Lisaks nendele avaldustele süüdistati Martšenkot tööst teatamisest keeldumises ja arestikambris viibimisel teatamises: "Kommunistid on joonud kogu minu vere." Ta mõisteti süüdi "Nõukogude ühiskondlikku ja poliitilist süsteemi rüvetava laimu levitamises” ja talle määrati kaks aastat vabadusekaotust range režiimiga koloonias.
Paljud tema tuttavad ei uskunud teda vanglat üle elavat, arvestades tema kehva tervist. Sellegipoolest vabanes ta augustis 1971 vangistusest. Nüüd järgnes asumisele saatmine, kusjuures Martšenkole anti võimalus kohta valida. Tema valikuks osutus Irkutski oblastis asuv Tšuna linn, kus oli asumisel Juli Danieli endine elukaaslane Larissa Bogoraz, kes oli sinna saadetud neljaks aastaks, pärast seda, kui ta protesteerides Nõukogude Liidu sissetungi vastu Tšehhoslovakkiasse augustis 1968 Moskvas arreteeriti. Martšenko abiellus temaga enne septembrit 1972, kui värske abielupaar asus elama Kaluga oblastis asuvasse Tarusa väikelinna. Martšenko renoveeris nende eluasemeks lagunenud ja mahajäetud puumaja ning töötas katlakütjana kohalikus vabrikus. Sellel talvel sündis neil poeg Pavel.
Kuna Tarusa asus kõigest 100 km kaugusel Moskvast, taastasid nad sidemed pealinna dissidentliku seltskonnaga, keda oli järjest enam võimude poolt represseeritud. 23. augustil 1973 saatis ta kirja ÜRO peasekretärile Kurt Waldheimile, kurtes ühe Nõukogude vanglas istuva kirjaniku saatuse üle. Kirjas Lääne-Saksa liidukantslerile Willy Brandtile hoiatas ta pingelõdvendusega seotud ohtude eest (Nõukogude Liit kasutab olukorda ära). 10. detsembril 1974 kirjutas ta kirja NSV Liidu Ministrite Nõukogu esimehele Nikolai Podgornõile, kus ta teatas oma loobumisest Nõukogude kodakondsusest ja kavatsusest emigreeruda Ameerika Ühendriikidesse. Vastuseks julgustasid võimud teda taotlema Iisraeli viisat, mida Nõukogude Liit oleks saanud kasutada propaganda eesmärkidel. Seetõttu keeldus Martšenko koostööst, ehkki oleks võinud Nõukogude Liidust välja saades hõlpsasti oma sihtkohta muuta.
Tšunas asus ta tööle palgikäitlejana saeveskis. Oktoobris 1975 lõpetas ta oma teise teose "Tarusast Siberisse", kus ta käsitleb oma äsjast kohtuprotsessi ja näljastreiki (ilmus 1980 Ameerika Ühendriikides pealkirjaga "From Tarusa to Siberia"). 1976. aastal oli ta üks Moskva Helsingi grupi asutajatest, millest kujunes juhtiv inimõiguste eest võitlev organisatsioon Nõukogude Liidus.
Septembris 1978 asumiselt vabanedes pöördus ta tagasi Moskvasse, kus ta seati võimude poolt valiku ette: kas emigreeruda välismaale või minna vangi, kuid ta ignoreeris seda. Sel perioodil kirjutas ta oma viimase raamatu "Ela nagu teised" ("Живи как все"), milles käsitleb oma eluperioodi aastatel 1966-1969.
Märtsis 1981 arreteeriti ta Moskvas viimast korda ja saadeti Vladimiri linna vanglasse. 4. septembril 1981 mõistis Vladimiri oblasti kohus talle "nõukogudevastase agitatsiooni" eest kümme aastat vabadusekaotust koos viieaastase asumisele saatmisega. Kohtus teatas ta, et peab NLKP-d ja KGB-d kuritegelikeks organisatsioonideks. Tema elu viimasest viiest aastast on vähe teada. Oma vangistuse esimesel perioodil kandis ta karistust Permi oblasti poliitiliste vangide laagris. Detsembris 1984 peksid valvurid teda metsikult. Oktoobris 1985 saadeti ta Tšistopoli vanglasse, kui "kinnipidamisrežiimi pahatahtlik rikkuja." 4. augustil 1986 alustas ta oma viimast näljastreiki (samal päeval saatis ta kirja Helsingi lõppakti konverentsile Viinis. Ta suri näljastreigi tagajärjel 8. detsembril 1986 Tšistopoli vangla haiglas.
1988. aastal hakkas Euroopa Parlament välja andma Sahharovi mõttevabaduse auhinda, selle esimesed kaks laureaati olid Nelson Mandela ja postuumselt Anatoli Martšenko. Auhinna võttis 10. detsembril 1988 Strasbourgis asuvas Euroopa Parlamendi hoones vastu tema abikaasa Larissa Bogoraz. Auhinda kätte andes ütles Nõukogude tuumafüüsik ja inimõiguslane Andrei Sahharov oma kirjas: "Oma raamatus "Minu tunnistus" rääkis Martšenko esimesena tõtt Stalini-järgsete töölaagrite ja vanglate kohta. Tema raamatust sai üks meie riigi inimõigusliikumise alustalasid. Oma moraalivaimuga vägivallatu õiglusvõitluse kaudu ning püüdlusega varjamata ja täieliku tõe poole äratas raamat repressiivorganite viha autori vastu. Terve tema hilisem elu ja traagiline surm Tšistopoli vanglas oli nende viis talle selle tõe, selle vankumatuse ja kõrge moraalse põhimõtte eest tagasi maksta. Martšenko elu ja töö on tohutu panus demokraatia, inimlikkuse ja õigluse saavutamiseks."
Artur Maier
Artur Maier (sündinud 16. juunil 1986 Pärnus) on Eesti sõudja. Rita Maieri (*Morrisson) poeg, Merle Morrissoni õepoeg. 188 cm, 88 kg.
Drahičyn
Drahičyn (transkribeerituna Dragitšõn) on linn Valgevenes Bresti oblastis, Drahičyni rajooni ja Drahičyni külanõukogu halduskeskus. Poola keeles Drohiczyn, leedu keeles Drohičinas, Drahičinas, ka Drogičinas. Drahičyn asub raudteeliini Łuniniec-Brest ääres.
Artur Maier
Lõpetas 2005 Pärnu Koidula gümnaasiumi, aastast 2006 õppinud TTÜ mehaanikateaduskonnas. Olnud 2012–14 Artur Maier Customs OÜ ja a-st 2015 Prolekto OÜ juhatuse liige.
Drahičyn
Drahičynis on kaks keskkooli, gümnaasium, laste spordikool ja muusikakool. Linnas on kino, kultuurimaja ja kaks raamatukogu. Antakse välja ajalehte «Драгічынскі веснік».
Artur Maier
Sõudmine
Sõudmist hakkas harrastama 1998 Tatjana Jaansoni juhendamisel, jätkas Mihkel Leppiku treeningurühmas.
Drahičyn
Drahičynis on masinaehitus ja toiduainetetööstus, seal valmistatakse ehitusmaterjale. Linnas on kaks jõusöödavabrikut. Vaatamisväärsusteks on katoliku kirik (1928) ja õigeusu kirik (1863).
Artur Maier
Sõudmine
Tulemused:
Drahičyn
Ajalugu
Daviačoravičyt on esimest korda mainitud aastal 1452. Toona kuulus asula Bona Sforzale. Tol ajal andis Pinski vürst oma osa külast saadavast andamist Družyłavičy kirikule, selleks oli kaks ämbritäit mett aastas. Pärast administratiivset reformi kuulus asula Bresti vojevoodkonda ja Pinski maakonda.
XVII sajandi alguses oli asula omanik Lew Sapieha, kes müüs selle Nevelskitele. Aastal 1623 sai Daviačoravičyst alev, aga aastast 1655 hakkas see kandma tänapäevast nime – Drahičyn. Aastal 1749 asutati alevis frantsisklaste klooster, aga aastaks 1779 oli sellest saanud linn. XVIII sajandi teisel poolel ehitati sinna raekoda.
Aastal 1795 läks asula kolmandal Poola jagamisel Vene impeeriumi koosseisu. Aastal 1886 valmis raudtee ja rajati Drahičyni raudteejaam.
Aastast 1921 oli Drahičyn Poola koosseisus, 1939. aastal liideti Valgevene NSV-ga, ühtlasi sai asulast alev. Drahičyn on taas linnalates aastast 1967.
Anatoli
Anatoli (vene Анатолий, ukraina Анатолій; vene-ladina transliteratsioonis Anatolij; Venemaal ja Ukrainas kehtivas transliteratsioonis Anatolii, varasemas transliteratsioonis Anatoliy või Anatoly) on kreeka päritolu (Ανατόλιος) venepärane mehenimi.
Kreeka nime Ανατόλιος variandid on ka prantsuse Anatole, ladina Anatolius, läti Anatols, leedu Anatolijus ja poola Anatol või Anatoliusz.
Nime levik Eestis
2018. aasta seisuga oli see Eestis esinemissageduselt 58. mehenimi. 1. jaanuari 2018 seisuga oli Eestis eesnimi Anatoli 2584 mehel.
2020. aasta seisuga oli Anatoli Eestis esinemissageduselt 66. mehenimi. 1. jaanuari 2020 seisuga oli Eestis eesnimi Anatoli 2423 mehel. Samal ajal oli 1142 mehel nimi Anatoly (150.), 157 mehel Anatolii (504.) ja 77 mehel Anatoliy (726.).
Hirmuse jõgi
Hirmuse jõgi (ka Sirtsi jõgi, Soonurme jõgi) on Purtse jõe vasakpoolne lisajõgi, mille pikkus on 22 km. Hirmuse jõge on käsitletud ka Purtse jõe ülemjooksuna.
Jõe järgi on nime saanud Oandu lademe Hirmuse kihistu. Selle keskjooksul jõesängis paljanduv paas on ka selle kihistu stratotüüp. Sealne paas on suure savisisaldusega ja sisaldab ohtralt brahhiopoode.
Declan McKenna
pisi|274x274px|Declan Mckenna aastal 2017 Declan Benedict McKenna (sündinud 24. detsembril 1998 ) on inglise laulja ja laulukirjutaja.
Elukäik
Declan McKenna sündis Suur-Londonis Enfieldi linnaosas 24. detsembril 1998 ja kasvas üles Hertfordshire'i krahvkonnas Cheshunti linnas. 2015. aastal võitis McKenna Glastonbury talendivõistluse lauluga "Brazil", milles kritiseeris FIFA korruptsiooni skandaali ning otsust pidada 2014. aasta jalgpalli maailmameistrivõistlused Brasiilias hoolimata riigis valitsevast vaesusest. Teismelise muusikuga soovis lepingu sõlmida lausa 40 plaadifirmat, valituks osutus Columbia Records. McKenna teine laul "Paracetamol" sai inspiratsiooni transsoolise noore loost, kes saadeti ümberpööramisravi keskusesse ning sooritas seejärel enesetapu. Edaspidi kirjutas ta näiteks religioonist ja võõravihast. Gümnaasiumis valis McKenna Advanced Level eksamiaineteks inglise kirjanduse, filosoofia ja sotsioloogia, kuid langes paari kuu järel koolist välja, et muusikaga tegeleda.
2017. aastal ilmunud debüütalbum "What Do You Think about the Car?" pälvis kriitikute heakskiidu ning tõi McKennale ka BBC raadio aasta uustulija tiitli. Kaks aastat hiljem avaldatud loos "British Bombs" laitis ta Ühendkuningriigi relvaäri. Intervjuus BBC-le ütles McKenna: "Me mitte ainult ei sega end kaugetesse sõdadesse, millega midagi ei saavutata ja ainult ekstremismile hoogu antakse, vaid müüme välisriikidele ka relvi, kuigi teame, kuidas neid kasutatakse." 2020. aastal ilmus McKenna teine album "Zeros", millesse suhtusid kriitikud samuti positiivselt.
Isiklikku
McKenna on leidnud, et paljud ei mõista, kui targad on noored inimesed ja kui palju nad tegelikult ühiskonna valupunktidest mõtlevad. 2017. aastal tunnistas noormees, et juhib tähelepanu teiste probleemidele, mida oluliseks peab, kuna tema isiklik elu on võrdlemisi rahulik.
Eeskujuks peab McKenna David Bowiet. Sarnaselt Bowiele on ka McKenna välimusega rohkelt eksperimenteerinud – esinemistel kannab muusik sageli sädelevat silmameiki, ühes ühiskonnakriitilises muusikavideos oli tal seljas vikerkaarevärvides sirbi ja vasaraga särk.
Fredericki maakond
thumb|Farm Fredericki maakonnas
Fredericki maakond (Frederick County) on maakond USA-s Marylandi osariigi põhjaosas.
Maakonna halduskeskus ja suurim linn on Frederick.
Maakonna pindala on 1728 km², millest 12 km² moodustab veepindala.
Elanike arv oli 2010. aasta rahvaloenduse järgi 233 385. Aastal 2000 oli elanike arv 195 277.
Ajalugu
Fredericki maakond moodustati 1748. aastal Prince George'i ja Baltimore'i maakonna osadest.
Erlauf
Erlauf on 70 km pikkune jõgi Austrias Alam-Austria ja Steiermargi liidumaal. Pöchlarni juures suubub see Doonausse.
Arkadi
Arkadi (vene keeles Аркадий) on venepärane mehenimi. See pärineb vanakreeka nimest Ἀρκάς, mis tähendab Arkaadia elanikku.
Rednar Annus
pisi|Rednar Annus novembris 2009 Rednar Annus (sündinud 16. veebruaril 1970 Tallinnas ) on eesti näitleja ja lavastaja.
Arkadi
2018. aasta seisuga oli see Eestis esinemissageduselt 342. mehenimi. 1. jaanuari 2018 seisuga oli Eestis eesnimi Arkadi 315 mehel.
Rednar Annus
Ta lõpetas 1988. aastal J. Nikonovi nimelise Tallinna 17. Keskkooli ja 1992. aastal Tallinna Konservatooriumi lavakunstikateedri (15. lend). 2010. aastal sai Helsingi Teatrikõrgkoolis magistrikraadi teatripedagoogika alal.
Aastatel 1992–2001 oli Rednar Annus Vanalinnastuudio näitleja. Alates 2001. aastast on ta vabakutseline näitleja.
Ta on asutanud 2001. aastal projektiteatri Arena, olnud alates 2009. aastast Eesti Improteatri eestvedaja, korraldanud teatrialaseid töötubasid ja koolitusi. Aastatel 2004–2009 oli ta Tallinna 32. Keskkooli ja 2009–2010 Polygoni Teatrikooli teatriõpetaja, juhendanud näiteringe.
Ta mängis muu hulgas huumorisarjas "Wremja".
Isiklikku
Amar Annus on tema vend.
Karl Viitol
Karl Robert Viitol (22. juuni 1888 Valga – 10. märts 1944 Tallinn) oli eesti ooperilaulja (bass-bariton).
Ta lõpetas aastal 1905 Valgas T. Grünbergi progümnaasiumi. Laulmist õppis ta eraviisiliselt Valgas, kus ta tegutses aastast 1909 asjaarmastajate näiteringides, sealhulgas "Säde" seltsis Adalbert Wirkhausi juhatatud operettides. Hukkus 1944. aastal märtsipommitamisel.
Isiklikku
Tema abikaasa oli pianist ja muusikapedagoog Helmi Viitol.
92 eKr
92. aasta eKr ehk ab urbe condita DCLXII (662).
Kasarmu tänav (Rakvere)
Kasarmu tänav on tänav Rakveres ja paikneb linna põhjaosas. Kaugus linna keskväljakust linnulennul mõõdetuna on 1,2 km.
Tänav saab alguse Nortsu tee ja Lennuki tänava ristmikult, kulgeb lääne suunas ja lõpeb Kasarmu tn 4 (AS Jeld-Wen Eesti territoorium) kinnistu piiril.
Kasarmu tänava põhjaküljel on hoonestamata tootmismaa. Tänava lõunaküljel (Kasarmu tn 3) asub Virumaa loomade varjupaik. Selle kõrval (Nortsu tee 3) paikneb 1927. aastal rajatud Eesti Vabariigi kaitseväe kasarmu (arhitekt Johann Ostrat). Nõukogude ajal paiknesid kasarmus okupatsioonivägede staap, komandopunkt ja juhtkonnadivisjon. 1990. aastate alguses toimus hoones tulekahju, mille käigus katusekonstruktsioonid hävisid. Praegu on hoone välisseinad konserveeritud.
Tänav on välisvalgustuse, asfaltkattega sõidutee ning kivikattega kõnniteega.
Arthur
Arthur võib tähendada järgmist:
Häälikusüsteem
Häälikusüsteem hõlmab kõiki häälikuid, mida mingis keeles teabeedastuse eesmärgil kasutatakse. Keeleteaduslikus kirjanduses kasutatakse mõistet "häälikusüsteem" kitsamas ja laiemas tähenduses. Kitsamas tähenduses kuuluvad mingi keele häälikusüsteemi foneemide foneetilised realisatsioonid ehk häälikud (foonid), mida kirjeldatakse süstemaatiliselt vastavalt artikulatoorsetele, akustilistele või auditiivsetele kriteeriumitele. Kitsamas tähenduses eristatakse iga keele foneetilist häälikusüsteemi selle keele abstraktsest fonoloogilisest süsteemist. Laiemas tähenduses kuuluvad keele häälikusüsteemi nii tähenduse eristamiseks kasutatavad foneemid kui nende variante esindavad kuuldeliselt eristatavad suulise kõne vähimad üksused, kaasa arvatud suprasegmentaalid.
Melliste järv
Melliste järv (ka Melliste paisjärv) on järv Tartu maakonnas Kastre vallas Melliste külas. Veekogu pindala on 3,5 ha. Veekogu kaldajoone pikkus on 1229 m.
Külmlätte lump
Külmlätte lump on järv Võru maakonnas Setomaa vallas Mokra külas. Veekogu pindala on 1,2 ha. Veekogu kaldajoone pikkus on 501 m.
Välgita vald
Välgita vald (saksa keeles Welketa) oli vald Viljandimaal Viljandi kihelkonnas. Vald eksisteeris 1887–1893 ja siis liideti see vald Karula vallaga.
Ukraina Ülemraada koosseisud
Ukraina Ülemraada koosseisud on ülevaade Ukraina parlamendi koosseisudest alustades Ukraina iseseisvumisest ja Ukraina NSV Ülemnõukogu ümberorganiseerimisest ülemraadaks 1991. aasta augustist kuni tänase päevani. Ülemraada koosseisude muutus toimub tavaliselt parlamendivalimiste kaudu, kus pool 450-kohalisest parlamendist Ülemraadast valitakse parteinimekirjade alusel, teine pool aga tuleb ühemandaadilistest ringkondadest isikuvalimiste läbi.
Esimene koosseis
Esimene Ukraina Ülemraada moodustus viimasest Ukraina NSV Ülemnõukogust, mis valiti 1990. aasta märtsis ja reformiti 1991. aastal ülemraadaks. Kuni presidendiks valimiseni oli ülemraada eesotsas Leonid Kravtšuk, seejärel Ivan Pljuštš. Ülemnõukogus moodustasid ametlikult kommunistid selge enamuse, ametlikult osutus valituks Ukraina Kommunistlikusse Parteisse 385 liiget, kuigi parlamendi kogunemise ajaks moodustasid kommunistid 239 kohaga napi enamuse (nn "239 Grupp"). Demokraatliku opositsiooni erinevad jõud moodustasid omavahel koalitsiooni, mille nimeks sai Ukraina Demokraatlik Blokk, ja olid ainsaks alternatiivseks jõuks ülemraadas. Demokraatliku bloki esindajateks sai parlamendi kogunemise ajaks kokku 126 esindajat. Hoolimata kommunistliku partei keelustamisest 1991. aasta augustis parlamendi isiklik koosseis säilis. Esimene koosseis töötas kuni 1994. aasta kevadeni.
Teine koosseis
Teine koosseis kogunes 1994. aasta märtsis toimunud valimiste najal. Karmi valimisseaduse pärast, mis nõudis valituks saamiseks vähemalt 50% kandidaadi toetust valimistel, sai esialgu täidetud vaid 338 kohta. Hoolimata mitmetest kordusvalimistest ei saadud täies koosseisus parlamenti kokku kuni järgmiste valimisteni. Samuti oli fraktsioonide nimed ja koosseisud pidevas muutumises. 1997. aastaks oli parlamendi koosseis järgmine: suurima osa koosseisust moodustas taas Ukraina Kommunistlik Partei, mis oli saanud parlamendis 86 kohta. Kommunistide liitlased Ukraina Sotsialistlik Partei sai 25 kohta ja Ukraina Agraarpartei sai 38 kohta. Rahvuslike demokraatlike jõudude esindajatena sai Ruhh kokku 27 kohta ja PDVU 29 kohta. Ukraina Konservatiivne Vabariiklik Partei sai 2 kohta. President Kutšmat toetav Piirkondadevaheline Reformiblokk sai vaid 28 kohta. President tegi koostööd peamiselt tsentris paiknevate jõududega: Ühtsuse partei (38 kohta), Konstitutsionaalse Kese blokk (56 kohta), üksikkandidaadid (25 kohta) ja Sotsiaalturu valik (25 kohta).
Kolmas koosseis
1998. aastal toimunud valimistel domineerisid vasakpoolsed parteid. Kõige suurema koosseisu ülemraadas moodustas Ukraina Kommunistlik Partei (123 kohta). Parlamendi koosseisu moodustasid: Ruhh (46), rohelised (19), Sotsiaaldemokraatlik Partei (16), erakond Hromada (23), Agraarpartei, Demokraatlik Rahvapartei (28) ning Sotsialistliku Partei ja Maapartei blokk (34). Üksteist väikeerakonda võitsid ülejäänud 31 kohta, 114 üksikkandidaati valiti parlamenti. Ivan Pljuštš oli 2000. aasta jaanuarist taas ülemraada esimees.
Neljas koosseis
Neljas koosseis valiti 31. märtsil 2002 parlamendivalimistel. Kõige suurema fraktsiooni moodustas Meie Ukraina (112), millele järgnes president Kutšmad toetav Ühtse Ukraina Eest (102). Presidendiparteiga tegi koostööd 23 kohta võitnud Ühendatud Ukraina Sotsiaaldemokraatlik Partei. Kommunistlik partei moodustas suurima opositsioonipartei (66), millele järgnesid sotsialistlik partei (24) ja Julia Tõmošenko blokk (21 saadikut). Parlamendis oli 93 üksikkandidaadist saadikut. Ukraina Demokraatlik Partei - Demokraatlik Liit võitis neli kohta, Ühtsus kolm ning Majandusarengu Partei ja Ukraina Merepartei kumbki ühe koha.
Viies koosseis
Ülemraada viies koosseis valiti 26. märtsil 2006. Parlamendis oli esindatud viis erakonda ja valimisliitu: Regioonide Partei (186 kohta), Julia Tõmošenko Blokk (129), Meie Ukraina (81), Ukraina Sotsialistlik Partei ja Ukraina Kommunistlik Partei. Selle ülemraada koosseisu esimees oli Oleksandr Moroz.
Kuues koosseis
Verhovna Rada kuues koosseis valiti erakorralistel valimistel 30. septembril 2007. Parlamenti pääses 5 erakonda ja valimisliitu: Regioonide Partei (175 kohta), Julia Tõmošenko Blokk (156), Meie Ukraina (72), Ukraina Kommunistlik Partei (27) ja Lõtvõni Blokk (20).
Ülemraada esimees oli 2008. aasta novembrini Arseni Jatsenjuk, pärast tema tagasiastumist on selles ametis Volodõmõr Lõtvõn.
9. oktoobril 2008 püüdis president Viktor Juštšenko parlamenti, mis ei saanud hakkama uue valitsuse moodustamisega, laiali saata, nagu ta oli teinud kahe viimase koosseisuga 2006. ja 2007. aastal.
Seitsmes koosseis
Valiti 28. oktoobril 2012. Parlamenti pääsenud suuremad parteid olid Regioonide Partei (185 kohta), Üleukrainaline Ühendus Isamaa (Batkivštšina, 101), Ukraina Demokraatlik Reformiallianss (UDAR, 40), Üleukrainaline Ühendus Vabadus (Svoboda, 37) ja Ukraina Kommunistlik Partei (32). Ühemandaadilistest ringkondadest pääses parlamenti 43 sõltumatut saadikut.
Veebihaavatavus
Veebihaavatavused on arvutisüsteemi vead, mis nõrgendavad seadme/süsteemi üldist turvalisust. Haavatavused võivad olla kas riistvara enda või riistvaral töötava tarkvara nõrkused. Ohustaja, näiteks ründaja, saab turvaauke ära kasutada arvutisüsteemis privileegide piiride ületamiseks (st volitamata toimingute tegemiseks). Haavatavuse ärakasutamiseks peab ründajal olema vähemalt üks rakendatav tööriist või tehnika, mis suudab süsteemi nõrkusega ühenduse luua.
Ukraina Ülemraada koosseisud
Seitsmes koosseis
Pärast 2014. aasta veebruaris toimunud väärikuse revolutsiooni sündmusi ja president Viktor Janukovõtši põgenemist riigist muutus jõudude vahekord ülemraadas. 2014. aasta 20. aprilli seisuga kuulus Regioonide partei saadikurühma 104 liiget, Batkivštšina rühma 88 liiget, UDARi rühma 41 liiget, Svoboda rühma 37 liiget, UKP rühma 33 liiget, majandusliku arengu fraktsiooni 36 liiget, Suveräänse Euroopa Ukraina fraktsiooni 36 liiget. 72 saadikut ei kuulunud fraktsioonidesse.
Veebihaavatavus
Terminoloogia: haavatavus / nõrkus
Inglise keelse termini vulnerability vastena kasutatakse eesti keeles nii mõistet haavatavus kui mõistet nõrkus.
Eesti Keele Instituudi terminiandmebaasi Esterm eelisterminiks on haavatavus.
Ukraina Ülemraada koosseisud
Seitsmes koosseis
25. augustil 2014 andis president Petro Porošeko korralduse parlament laiali saata ja kuulutas välja erakorralised valimised, põhjendades seda liiga suurearvulise venemeelse ja Janukovõtsi toetanud parlamendiliikete arvuga.
Veebihaavatavus
Terminoloogia: haavatavus / nõrkus
Oma olemuselt on haavatavus vara, süsteemi või protsessi kavandi, teostuse või käituse nõrk koht, mille kaudu riskiallikas võib tekitada tagajärjega sündmuse; aga ka turvameetme puudulikkus või puudumine.
Rajameeter
Rajameeter on ro-ro-, ro-pax- ja parvlaevade lastimahutavuse näitaja. Rajameeter on 1 meetri pikkune lõik normikohast laeva autotekil märgistatud sõidurada.
Ukraina Ülemraada koosseisud
Kaheksas koosseis
Volodõmõr Zelenskõi kuulutas välja kaheksanda koosseisu laialisaatmise ja uued parlamendivalimised kohe pärast ametivande andmist 20. mail 2019.
Rajameeter
Sõltuvalt konkreetse autoteki otstarbest (sõidu- või veoautode jaoks) ja kõrgusest võib sõidurada olla eri laiusega, tavaliselt vahemikus 2...3 meetrit, ja eri kõrgusega. Sõiduraja laius peab olema piisav, et juht saaks autost väljuda ja sõiduki saaks nõuetekohaselt kinnitada.
Kolmas maailmasõda
pisi|Koomiksiraamatu kaas aastast 1952 Kolmas maailmasõda (III maailmasõda) on vähemalt 1941. aastast kasutatud nimetus, mis on antud hüpoteetilisele kolmandale ülemaailmsele ulatuslikule sõjalisele konfliktile pärast I ja II maailmasõda. Mõned kasutavad nimetust selliste konfliktide puhul nagu külm sõda või terrorismivastane sõda. Seevastu teised eeldavad, et selline konflikt ületaks varasemad maailmasõjad nii ulatuse kui ka hävitava mõju poolest.
Rajameeter
Ekslikult on mõnes ametlikus dokumendis kasutatud autoteki mõõtühikuna sõna "liinimeeter", mis on neis dokumentides defineeritud kui 1 m pikkune ja 2 m laiune maa-ala, näiteks.
Peter Jakob von Schwengelm
Peter Jakob von Schwengelm (3/14. aprill 1770 Tallinn – 22. mai/3. juuni 1846 Peterburi) oli Kunda mõisnik ja Eestimaa rüütelkonna sekretär.
Kolmas maailmasõda
Ajalugu
Enne II maailmasõja algust 1939. aastal arvati, et I maailmasõda (1914–1918) oli "sõda sõdade lõpetamiseks". Rahvasuus arvati, et sellise ulatusega globaalset konflikti ei saa enam kunagi tekkida. Sõdadevahelisel perioodil nimetati I maailmasõda tavaliselt lihtsalt "Suureks sõjaks". II maailmasõja puhkemine lükkas aga ümber lootuse, et inimkond võib olla juba välja kasvanud vajadusest nii laialt levinud ülemaailmsete sõdade järele.
Veebihaavatavus
Terminoloogia: haavatavus / nõrkus
Eestis kehtiva määruse “Võrgu- ja infosüsteemide riskianalüüsi nõuded ning turvameetmete kirjeldus” kohaselt on “nõrkus käesoleva määruse tähenduses süsteemide või süsteemidega seotud ressursside turvalisuse puudus, mis muudab süsteemid või süsteemidega seotud ressursid ohule vastuvõtlikuks.”
Peter Jakob von Schwengelm
Tema vanemad olid Kunda, Valkla ja Jäneda mõisnik Georg Wilhelm von Schwengelm (1740–1794) ja Anna Elisabeth von Osthoff (1747–1770).
Veebihaavatavus
Haavatavuse määratlused ISO standardites
Riskihalduse sõnavara määratlev ISO Guide 73: haavatavusel on olemuslikud omadused, millest tuleneb avatus riskiallikale, mis võib viia tagajärjega sündmuseni.
Kolmas maailmasõda
Ajalugu
Külma sõja tulekuga 1945. aastal ja tuumarelvatehnoloogia levikuga Nõukogude Liidus muutus kolmanda ülemaailmse konflikti võimalus tõenäolisemaks. Külma sõja aastatel nägid paljude riikide sõjaväe- ja tsiviilvõimud ette III maailmasõja võimalust. Stsenaariumid ulatusid tavapärasest sõjapidamisest piiratud või täieliku tuumasõjani. Külma sõja haripunktis töötati välja Vastastikuse garanteeritud hävingu doktriin ("MAD").
Veebihaavatavus
Haavatavuse määratlused ISO standardites
ISO/IEC 27000 jt: vara või meetme nõrk koht, mida saab ära kasutada üks või mitu ohtu.
Tšehhi Jalgpalliliit
Tšehhi Jalgpalliliit (FAČR) (tšehhi keeles Fotbalová asociace České republiky) on Tšehhi jalgpalli katusorganisatsioon, mis korraldab kohalikke jalgpallimeistrivõistlusi (sh Tšehhi 1. liga), haldab eri koondisi (sh esinduskoondist).
Veebihaavatavus
Haavatavuse määratlused ISO standardites
Haavatavusi klassifitseeritakse vastavalt varaklassile, millega need on seotud: riistvara, tarkvara, võrgu, personali, füüsilise asukoha ja organisatsiooni juhtimisega seotud haavatavused.
Ukraina Ülemraada koosseisud
Üheksas koosseis
Erakorralised valimised toimusid 21. juulil 2019. President Zelenskõi erakond Rahva Teener sai valimistel pretsedenditud 254 kohta 423 saadaolevast kohast parlamendis. Suurima opositsiooni moodustas Opositsiooniplatvorm – Elu Nimel, mis sai valimistel 43 kohta. Erakonnast Hääl osutus valikuks 20 saadikut; endise presidendi Porošenko Euroopa Solidaarsus sai 25 kohta ning viimased 26 kohta sai Isamaa. Muude parteide poliitikuid on uues ülemraadas 10 ning sõltumatuid kandidaate 46. Parlamendi esimeheks sai Dmõtro Razumkov, kes vahetati välja 8. oktoobril 2021 Ruslan Stefantšuki vastu, sest Razumkov ei toetanud oligarhidevastast seadust. 308 liiget olid parlamendis esmakordselt, naisi on parlamendis 21%, keskmine vanus on 41 aastat. Usaldushääletused on näidanud varasemast suuremat ukrainlaste usaldust parlamendi vastu.
Häälekõri
Häälekõri ehk hääleaparaat (ladina keeles glóttis) on paljudel organismidel kõriõõnes paiknev avaus, mis piirneb häälekurdude ja häälepiluga.
Johann Friedrich von Silberarm
Johann Friedrich von Silberarm (surnud 1751, maetud Karkusel 10/21. mail 1751) oli Karkuse mõisnik.
Tema vanemad olid Hatu mõisnik ja Viru ratsakompanii kapral Gabriel von Silberarm (surnud 1716) ja Katharina Schmidt (1671–1751).
Karkuse mõis oli enne kuulunud tema emale ja õele Charlotte von Ludewigile. 1742. aastal pantis ta Aaviku talu 40 aastaks Joachim Johann Friedrichsenile. 11/22. juunil 1746 immatrikuleeriti ta Eestimaa rüütelkonda.
Junior Messias
Walter Messias Júnior (snd 13. mail 1991) on brasiilia jalgpallur, kes mängib ründava poolkaitsja ja ründajana Itaalia kõrgliiga klubis AC Milan.
Häälekõri
Häälekõri osaleb suure tõenäosusega ka kõriõõne kaudu toimuvas kommunikatsioonis (häälitsemine).
Häälekõri areng, anatoomia, asend, kuju ja morfoloogia võivad suuresti erineda nii liigiti kui ka indiviiditi.
Peter Jakob von Schwengelm
1814. aastal pantis ta Kunda mõisa kümneks aastaks Peterburi kaupmehele Johann Valentin Schnackenburgile, 1822. aastal muudeti pandileping ostulepinguks.
Ukraina Ülemraada koosseisud
Üheksas koosseis
Pärast Venemaa sissetungi Ukrainasse peatas Zelenskõi 20. märtsil 2022 mitmete opositsiooniliste parteide tegevuse, sealhulgas peatati ka Opositsiooniplatvormi tegevus.
Peter Jakob von Schwengelm
1798. aastal abiellus ta Eleonore von Krüdeneriga (1779–1828). Nende ainus poeg oli Vene kindralmajor Georg von Schwengelm (1799–1857).
Veebihaavatavus
Haavatavuste hindamine
Veebihaavatavused esinevad mitmel kujul ja vormis. Leidub ka turvaauke, mis ei ole seotud tarkvaraga: riistvara, asukoha, personali haavatavused on näited haavatavusest, mis ei ole tarkvara turvanõrkused.
Haavatavuste loendid
Erinevad organisatsioonid avaldavad teadaolevatest haavatavustest loendeid. Näiteks haldab MITRE Corporation mittetäielikku nimekirja avalikult avaldatud haavatavustest süsteemis, mida nimetatakse Common Vulnerabilities and Exposures. USA riiklik standardi- ja tehnoloogiainstituut (NIST), annab igale CVE haavatavusele riskiskoori.
Häälekõri
Madudel
Madudel on häälekõri ja kui maoliik Pituophis melanoleucus välja arvata, puuduvad neil häälekurrud. Häälitsevad nad üksnes häirimise korral ehk kaitsereaktsioonina tekitades sisinat jõuliselt läbi häälekõri sisse ja välja hingates.
Aidalamesklane
Aidalamesklane (Oryzaephilus surinamensis) on mardikaliste seltsi kuuluv putukaliik.
Häälekõri
Koduloomadel
Häälekõri koosneb limaskestaga kaetud pilkkõhredest, paarilisest häälekurrust ja nende vahele jäävast häälepilust ning paikneb kõriesikust kaudaalselt.
Hartmanni mõis
pisi|Hartmanni mõisa vana peahoone Hartmanni mõis (läti keeles Hartmaņa muiža, ka Portu muižiņa ja Fengeru muižiņa) on suvemõis Lätis Riia linnas Āgenskalnsi asumis aadressidel Kalnciema iela 28 ja 30. Saksa keeles Hartmannsches Hoffchen.
Veebihaavatavus
Haavatavuste haldamine
Arvutisüsteemides leiduda võivate haavatavuste haldamine on tsükliline tegevus, mis juhtumiti erineb, kuid sisaldab muuhulgas järgmisi üldlevinud protsesse: ülevaate saamine kõigist varadest, varade seadmine tähtsuse järjekorda, täielik haavatavuste hindamine või täielik skaneerimine, tulemuste aruanne, haavatavuste kõrvaldamine, parandatud turvaaukude kontrollimine — eelnimetatud tegevuste kordamine.
Ainus viis vähendada võimalust, et haavatavust kasutatakse süsteemi vastu, on pidev valvsus, sealhulgas hoolikas süsteemi hooldamine (nt tarkvaraparanduste paigaldamine), parimate tavade järgimine kasutuses (nt tulemüüride ja juurdepääsukontrollide kasutamine) ja auditeerimine (nii arenduse ajal kui kogu kasutuselevõtu elutsükli jooksul).
Kolmas maailmasõda
Tänapäev
Venemaa Föderatsiooni välisminister Sergei Lavrov on Vene-Ukraina sõjas öelnud, et III maailmasõda oleks tuumasõda. Ukraina Vabariigi president Volodõmõr Zelenskõi mainis videopöördumises 2023. aasta filmi- ja teleauhindade galale Kuldgloobus, et: "III maailmasõda ei saa tulema, see ei ole triloogia.", tänades ka liitlasi vabast maailmast.
Justa rajoon
Justa rajoon on 2. järgu haldusüksus Venemaal Kalmõkkias.
Aidalamesklane
Putukat on ka Eestis.
Hartmanni mõis
Suvemõis rajati 18. sajandi lõpus Švarcmuiža mõisa maadele. 19. sajandi alguses oli omanikuks inglasest kaupmees Jacob Collins. Maja nr 30 kuulus algul Johann Blumbergile, hiljem Johann Gottfried Peltzile ja Georg Portile. Järgmiseks mõisa omanikuks oli (aastast 1924) Johanna Gertrude Fengere, kes omandas mõlemad krundid ja abiellus hiljem Riia Suurgildi vanema Wilhelm Hartmanniga. Sellest ajast peale kannab paik Hartmanni mõisa nime. Hilisemateks omanikeks olid Clodtid ja Osten-Sackenid.
Barokne hoone Kalnciema iela 28 ehitati aastal 1786. Hiljem on seda restaureeritud ja uuendatud, lisandunud on klassitsistlikke elemente. Oletatakse, et hoone projekteeris Christoph Haberland. Sama arhitekt projekteeris ka teise mõisa juurde kuuluva hoone Kalnciema iela 30, mis on juba klassitsistlik. Seda maja nimetatakse uueks peahooneks, kuigi ka see hoone valmis aastal 1786.
Lisaks kahele elumajale on mõisa juures on ka küün.
Võduvere vald
Võduvere vald (saksa keeles Woddofer) oli vald Virumaal Kadrina kihelkonnas. Vald eksisteeris 1866–1893 ja siis liideti see vald Undla vallaga.
Sulle kõik nüüd ütlen
"Sulle kõik nüüd ütlen" oli ETV muusikasaate "Horoskoop" üks populaarsemaid laule.
Taani Jalgpalliliit
Taani Jalgpalliliit (DBU) (taani keeles Dansk Boldspil-Union) on Taani jalgpalli katusorganisatsioon, mis korraldab kohalikke jalgpallimeistrivõistlusi (sh Superligaen), haldab eri koondisi (sh esinduskoondist).
Sulle kõik nüüd ütlen
Laulu esitasid Helgi Sallo ja Kalju Terasmaa. Eestikeelse teksti kirjutas Kustas Kikerpuu.
Laulu autor ja esmaesitaja on ABBA-st tuntud Agnetha Fältskog. Originaali pealkiri rootsi keeles on "Jag Var Så Kär". Loo kirjutamise ajal polnud Agnetha veel ABBA liige, ta oli siis alles 17-aastane. Lugu salvestati oktoobris 1967 Philips Studios Stockholmis ning see ilmus Agnetha Fältskogi esimesel singlil "(CUPOL CS 45-211)" novembris 1967.
Juristieetika
Juristieetika (ingl legal ethics) on kutse-eetika, mis on üks praktilise eetika harusid. Kutse-eetika on omane klassikalistele ja traditsioonilistele professioonidele (nt arst, jurist) ning keskendub kindla elukutse eetikale.
Juristi elukutsetel võib tekkida mitmeid eetilisi probleeme ja dilemmasid, mistõttu on vajalikud eetikakoodeksid. Erialases eetikakoodeksis on reeglid ja väärtused, millest jurist (nt advokaat, kohtunik, prokurör) peaks kinni pidama ning millele ta saaks toetuda olukorras, kus otsustamine on eetilistest kaalutlustest lähtudes keeruline. Eetikakoodeksi eesmärk on ühtsete käitumisstandardite kujundamine ja nõustamine eetiliste dilemmade korral.
Eesti Juristide Liidu eetikakoodeks
Eesti Juristide Liidu üldkogu kinnitas 20. aprillil 2001 eetikakoodeksi, mida peavad järgima kõik Juristide Liidu liikmed. Eetikakoodeks koosneb 12 punktist, mis peamiselt kehtestavad Juristide Liidu liikmete kohustused ja õigused.
Visone
Visone on vald Itaalias Piemonte maakonnas Alessandria provintsis.
Juristieetika
Prokuröride eetikakoodeks
Prokuröride üldkogu võttis vastu prokuröride eetikakoodeksi 2003. aastal ning seda uuendati viimati 12. aprillil 2013. Prokuröride eetikakoodeksis on viis peatükki, mis sisaldavad kokku 12 paragrahvi. Koodeksi üldsätted seletavad reguleerimisala ja prokuröri käitumise reegleid. Kohtueelse- ja kohtumenetlusega seotud paragrahvid sisaldavad üldiseid põhimõtteid, au ja väärikusega seotud kohustusi ning määravad prokuröride sõltumatuse ja konfliktide vältimise. Lisaks on selles ära märgitud kolleegide ja avalikkusega suhtlemise põhimõtted, kõrvaltegevused ja rakendussätted.
Visone
161 meetri kõrgusel merepinnast asuva Visone asustustihedus on keskmiselt inimest ruutkilomeetri kohta.